

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 240-01/24-01/02

URBROJ: 2186-10-01/1-24-05

Vidovec, 05. prosinca 2024.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka 31. Statuta Općine Vidovec („Službeni vjesnik Varaždinske županije“, broj 20/21), Općinsko vijeće Općine Vidovec na svojoj 32. sjednici, održanoj 05. prosinca 2024. godine, donosi

**PLAN RAZVOJA**

**sustava civilne zaštite na području Općine Vidovec za 2025. godinu**

**s trogodišnjim financijskim učincima**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Vidovec obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: Zakon) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

Planom razvoja sustava civilne zaštite na području Općine Vidovec za 2025. godinu implementiraju se ciljevi postavljeni Smjernicama za organizaciju i razvoj sustava civilne zaštite na području Općine Vidovec za razdoblje od 2025. do 2028. godine.

**PLANSKI DOKUMENTI**

Popis planskih dokumenata i odluka u području civilne zaštite, koje je Općina Vidovec obavezna izraditi i usvojiti u 2025. godini navedeni je u sljedećoj tablici.

**Tablica 1. Popis potrebnih dokumenata iz područja civilne zaštite koje je Općina Vidovec dužna izraditi u 2025. godini**

|  |  |  |  |  |
| --- | --- | --- | --- | --- |
| **R.Br.** | **Naziv dokumenta** | **Izrađivač** | **Rok izrade** | **Donosi** |
| 1. | Procjena rizika od velikih nesreća | Radna skupina | Ožujak 2025. | Općinsko vijeće |
| 2. | Izrada plana djelovanja civilne zaštite | Ovlaštenik | U roku od 6 mjeseci od usvajanja Procjene rizika od velikih nesreća | Općinski načelnik |
| 3. | Izrada elaborata za vježbu civilne zaštite 2025. | Upravljačka skupina | 30 dana prije održavanja vježbe civilne zaštite | Općinski načelnik |
| 4. | Plan vježbi civilne zaštite Općine za 2026.god. | Općina | Prosinac 2025. | Općinski načelnik |
| 5. | Analiza stanja sustava civilne zaštite za 2025.god. | Općina | Prosinac 2025. | Općinsko vijeće |
| 6. | Plan razvoja sustava civilne zaštite za 2026. godinu s trogodišnjim financijskim učincima | Općina | Prosinac 2025. | Općinsko vijeće |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Vidovec sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji

Općina Vidovec dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Varaždinskoj županiji te u MUP – Ravnateljstvo civilne zaštite – Područni ured civilne zaštite Varaždin, sukladno Pravilniku o vođenju evidencija pripadnika operativnih snaga sustava civilne zaštite ("Narodne novine“ broj 75/16).

Kontakt podatke operativnih snaga sustava civilne zaštite (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

*Nositelj i izrađivač*: Općina Vidovec

*Rok dostave podataka*: prosinac 2025.godine

1. **OPERATIVNE SNAGE SUSTAVA CIVILNE ZAŠTITE**

Mjere i aktivnosti u sustavu civilne zaštite na području Općine Vidovec provode sljedeće operativne snage sustava civilne zaštite:

* Stožer civilne zaštite Općine Vidovec,
* Vatrogasna zajednica Općine Vidovec,
* Gradsko društvo Crvenog križa Varaždin,
* Hrvatska gorska služba spašavanja – Stanica Varaždin,
* povjerenici civilne zaštite,
* koordinatori na lokaciji,
* pravne osobe u sustavu civilne zaštite,
* udruge.

## STOŽER CIVILNE ZAŠTITE

Članovi Stožera civilne zaštite Općine Vidovec imenovani su Odlukom o osnivanju Stožera civilne zaštite Općine Vidovec i imenovanju načelnika, zamjenika načelnika i članova Stožera („Službeni vjesnik Varaždinske županije“, broj 116/21 i 94/24). Stožer civilne zaštite Općine Vidovec sastoji se od načelnika, zamjenika načelnika i 8 članova.

Za Stožer civilne zaštite Općine Vidovec potrebno je:

* pripremiti i održati vježbu operativnih snaga sustava civilne zaštite

*Nositelj*: Općina Vidovec

*Izvršitelj*: Stožer civilne zaštite, upravljačka skupina i operativne snage sustava civilne zaštite.

*Rok* *izvršenja*: Prema Planu vježbi civilne zaštite za 2025. godinu

## VATROGASNA ZAJEDNICA OPĆINE VIDOVEC

Na području Općine Vidovec djeluje Vatrogasna zajednica Općine Vidovec i pripadajuća dobrovoljna vatrogasna društva: Vidovec, Nedeljanec – Prekno i Tužno.

VZO Vidovec zajedničkim planom upoznaje Općinsko vijeće i načelnika Općine o potrebi nabavke opreme koja bi služila za potrebe u kriznim situacijama i radu civilne zaštite. Predložena je nabavka manjeg šatora za pomoć prilikom potresa i poplava gdje bi se brzim sklapanjem moglo skloniti nekolicina ljudi, nabavci većeg broja kabanica i gumenih čizama za veći angažman ljudi u potrebi punjenja vreća sa pijeskom i slične situacije. Redovno se vodi briga o stalnoj rezervi većem broju vreća za pijesak kao i nabavci pijeska prilikom većih najava oborina.

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne novine“ broj 125/19, 114/22), Zakonom o zaštiti od požara („Narodne novine“ broj 92/10, 114/22), Statutom i Godišnjim programom rada.

### DVD Vidovec

DVD Vidovec u cilju spremnosti i brzog djelovanja u 2025. godini planira provoditi sljedeće aktivnosti:

* javne vježbe,
* osposobljavanje za zvanja i specijalnosti,
* ispitivanje hidrantske mreže i bunara,
* preventivne aktivnosti,
* provjera ispravnosti postojeće opreme i vozila te nabava potrebne opreme,
* donošenje Financijskog plana i godišnjeg programa rada.

DVD Vidovec u 2025. godini planira nabavu:

* prijeko potrebne opreme za osobnu zaštitu vatrogasaca (odijela, opasači, čizme, kacige),
* nabava kombinezona, čizama i kabanica za poplave,
* nabavka dimovuka,
  + 1. **DVD Nedeljanec – Prekno**

DVD Nedeljanec – Prekno u cilju spremnosti i brzog djelovanja u 2025. godini planira provoditi sljedeće aktivnosti:

* javne vježbe,
* osposobljavanje za zvanja i specijalnosti,
* ispitivanje hidrantske mreže i bunara,
* preventivne aktivnosti,
* provjera ispravnosti postojeće opreme i vozila te nabava potrebne opreme,
* donošenje Financijskog plana i Godišnjeg programa rada.

DVD Nedeljanec – Prekno planira:

* nabavu prijeko potrebne opreme za osobnu zaštitu vatrogasaca (odijela, opasači, čizme, kacige),
* nabava kombinezona, čizama i kabanica za poplave
* nabavka dimovuka
  + 1. **DVD Tužno**

Značajnije aktivnosti u kojima DVD Tužno planira sudjelovati tijekom 2025. godine su sljedeće:

* javne vježbe, vježbu evakuacije škola,
* vježbu u sklopu civilne zaštite,
* osposobljavanje za zvanje i specijalnosti,
* ispitivanje hidratantne mreže i bunara,
* preventivne aktivnosti,
* nabavka prijeko potrebne opreme za osobnu zaštitu vatrogasaca,
* nabavku kombinezona, čizama i kabanica za poplave,
* provjera ispravnosti postojeće opreme i vozila te nabava nove potrebne opreme .

DVD Tužno planira nabavu

* kabanice
* kombinezoni
* visoke čizme
  1. **GRADSKO DRUŠTVO CRVENOG KRIŽA VARAŽDIN**

Gradsko društvo Crvenog križa Varaždin u 2025. godini planira provoditi sljedeće:

**Gradsko društvo Crvenog križa Varaždin** (GDCK Varaždin) kao operativna snaga redovno djeluje u sklopu svojeg djelokruga i nadležnosti sukladno odredbama zakonskih i podzakonskih propisa kojima se uređuje područje djelovanja Hrvatskog Crvenog križa te sustava civilne zaštite. Sukladno Statutu te Planu i programu rada GDCK Varaždin planira sljedeće aktivnosti:

* provođenje aktivnosti za raseljene osobe iz Ukrajine (priprema i podjela humanitarne pomoći, psihosocijalna podrška, provođenje aktivnosti Službe traženja)
* daljnja nabava opreme za slučaj velike nesreće ili katastrofe prema planiranim sredstvima u proračunu (nabava isušivača prostorija, sklopivih ležajeva, deka, madraca, šatora, grijača šatora, agregata, rasvjete za šatore, torbica prve pomoći i dr., kao dodatnih kapaciteta uz postojeću opremu GDCK Varaždin),
* nastavak rada s volonterima i konstantna edukacija iz područja djelovanja u kriznim situacijama, uz pripreme putem pokaznih vježbi koje se organiziraju zajednički sa žurnim službama ili samostalno,
* razvoj volonterskih programa s naglaskom programa za mlade,
* širenje postojeće baze volontera,
* obuka volontera Crvenog križa i edukacija volontera za djelovanje u kriznim situacijama, pružanja prve pomoći i samopomoći te psihosocijalne podrške,
* nastavak i intenziviranje predavanja, obnove znanja i vještina pružanja prve pomoći i samopomoći za stanovništvo Grada Varaždina i okolnih općina,
* provođenje edukativno-preventivnih aktivnosti za djecu predškolske i školske dobi te mladih (osnove prve pomoći, humanitarno djelovanje u zajednici, prevencija ovisnosti, priprema za izvanredne situacije, odgoj za volonterstvo, razvoj volonterstva za mlade, održivi razvoj i očuvanje prirode),
* edukacija zainteresiranog građanstva - provođenje radionica/predavanja iz pružanje prve pomoći, managementa volontera i primjene Zakona o humanitarnoj pomoći,
* prijave projektnih prijedloga na nacionalne i EU fondove s ciljem razvoja civilne zaštite radi boljeg odgovora na izvanredne situacije.
* nabava vozila u sklopu projekta Posrednik u doniranju hrane – GDCK Varaždin
* prodaja službenog vozila WV Caddy radi nabave novog u sklopu projekta Posrednik u doniranju hrane – GDCK Varaždin

## HRVATSKA GORSKA SLUŽBA SPAŠAVANJA – STANICA VARAŽDIN

Hrvatska gorska služba spašavanja je žurna javna služba koja temeljem više zakona djeluje u području prioritetnih i neodgodivih potreba građana (sigurnost, zaštita i spašavanje ljudskih života) i koja je dužna osigurati pripravnost, hladni pogon i raspoloživost ljudi i opreme 24 sata dnevno, 365 dana u godini, redovito održavanje znanja i sposobnosti stručnost pripadnika u vrlo zahtjevnoj, visoko rizičnoj i odgovornoj aktivnosti.

Aktivnosti HGSS – Stanice Varaždin u 2025. godini provodit će se sukladnu Planu rada i Programu aktivnosti koji obuhvaća zadaće održavanja spremnosti i obuke, licenciranja i produživanja licenci za gorske spašavatelje, preventive, međunarodne suradnje i opremanja Stanice. Program je sačinjen na osnovi Pravilnika o obuci pripadnika Gorske službe spašavanja, predviđenog kalendara aktivnosti i dr., a temelji se na Zakonu o Hrvatskoj gorskoj službi spašavanja („Narodne novine“ broj 79/06 i 110/15).

Tablica : Materijalno – tehnička sredstva koja su u planu nabave u 2025. godini i predviđene aktivnosti HGSS-a Stanica Varaždin

|  |  |
| --- | --- |
| **POPIS OPREME KOJU SE PLANIRA NABAVITI U 2025.god.** | * Adekvatan prostor za skladištenje opreme, održavanje sastanaka, održavanje internih edukacija, vježbi (jedina Stanica u Hrvatskoj koja nema riješeno pitanje prostora!), * Nabava još jednog kombi te terenskog vozila, * Prodaja osobnog vozila (Škoda Roomster) zbog dotrajalosti (još uvijek se koristi jer stvarne potrebe stanica su šest vozila, * Nabavka više laganih tehničkih nosiljki za spašavanje te zamjena starih, * Nabava razne tehničke opreme, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći, * Financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije (navedeni su tečajevi HGSS-a, iako bi bilo izrazito poželjno sudjelovati i na tečajevima gorskih službi spašavanja u drugim zemljama, što je trenutno nemoguće zbog nedostatka financija), * Tekući troškovi održavanja i registracija vozila, troškovi administracije, troškovi putovanja i goriva, troškovi hrane i/ili smještaja na vježbama, akcijama i dežurstvima. * Predavanja i vježbe na ljetnoj alpinističkoj školi PK Vertikal, * Predavanja i vježbe na planinarskim školama u Varaždinu i Ivancu |
| **POPIS AKTIVNOSTI KOJE SE PLANIRA PROVESTI U 2025.god.** | * Uključivanje barem 2 nova suradnika u rad stanice, * Vježbe: ljetne i zimske tehnike spašavanja, tehnike spašavanja iz speleoloških objekata, vježbe potražnog tipa, vježbe kondicijsko-orijentacijskog tipa, * Priprema staničnih kandidata za pristupanje ispitu za gorskog spašavatelja, * Priprema staničnih kandidata za pristupanje tehničkim tečajevima za obuku HGSS-a, * Redovna dežurstva na sportskim događajima u prirodi, * Pokazne vježbe spremnosti i tehnika, * Sudjelovanje na tečajevima od interesa za HGSS: planinarske škole, alpinističke škole, speleo škole - predavanja, prevencija, pokazne vježbe, * Predavanja i pokazne vježbe u sklopu raznih manifestacija i projekata od interesa za aktivnost HGSS-a, * Rad na mogućnostima financiranja (postavljenje minimuma financiranja), kao i samom pronalaženju adekvatnog prostora za rad HGSS Stanice Varaždin (problem vlastitog prostora, trenutno najam kod DVD Biškupec), očekuje se izgradnja Regionalnog centra. |

Hrvatska gorska služba spašavanja (HGSS) – Stanica Varaždin sudjelovati će u vježbi civilne zaštite Općine Vidovec.

## POVJERENICI CIVILNE ZAŠTITE I NJIHOVI ZAMJENICI

Odlukom o imenovanju povjerenika civilne zaštite Općine Vidovec, KLASA: 810-01/17-01/10, URBROJ: 2186/10-02/1-17-01 od dana 27. studenog 2017. godine i Odlukom o izmjenama i dopunama Odluke o imenovanju povjerenika civilne zaštite Općine Vidovec i njihovih zamjenika KLASA:810-01/17-01/10, URBROJ:2186/10-02/1-20-02 od dana 20.ožujka 2020. godine za područje Općine imenovano je 17 povjerenika i 17 zamjenika povjerenika civilne zaštite.

Za povjerenike civilne zaštite Općine Vidovec i njihove zamjenike potrebno je izvršiti osposobljavanje:

*Nositelj*: Općina Vidovec

*Izvršitelj*: MUP – Ravnateljstvo civilne zaštite ili ovlaštena ustanova

*Rok*: tijekom 2025. godine

## KOORDINATORI NA LOKACIJI

Koordinatori na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

Odlukom načelnika Stožera civilne zaštite o imenovanju koordinatora na lokaciji Općine Vidovec, KLASA: 810-01/18-01/06, URBROJ: 2186/10-02/2-18-01, od dana 10. rujna 2018. godine, imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite na mjestu intervencije.

Kontakt podatke potencijalnih koordinatora na lokaciji Općine Vidovec potrebno je kontinuirano ažurirati u Planu djelovanja civilne zaštite.

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Gregur – Invest d.o.o., Varaždinska ulica 35, Cargovec,
* Desyre d.o.o., Poljska ulica 35, Nedeljanec,
* H-metal d.o.o., ulica Alojzije Stepinca 52, Krkanec,
* Osnovna škola Vidovec, Školska ulica 4, Vidovec,
* Osnovna škola Tužno, Varaždinska ulica 16, Tužno,
* Područna škola Nedeljanec, Varaždinska ulica 108, Nedeljanec.

Krajem listopada 2024. godine Područnom uredu civilne zaštite, Ravnateljstvu civilne zaštite dostavljen je prijedlog nove Odluke o određivanju pravnih osoba od interesa za sustav civilne zaštite na području Općine Vidovec radi davanja suglasnosti. Ravnateljstvo je dana 04. studenog 2024. godine dalo suglasnost KLASA: 240-05/24-04/6, URBROJ: 511-01-388-24-16, stoga će o prijedlogu Odluke odlučivati Općinsko vijeće Općine Vidovec na sjednici koja će se održati početkom prosinca 2024. godine.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 66/21), pravne osobe koje su odlukom predstavničkog tijela određene od interesa za sustav civilne zaštite dužne su izraditi Operativni plan civilne zaštite.Pravne osobe Operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

Pravna osoba od interesa za sustav civilne zaštite dužna je MUP – Ravnateljstvu civilne zaštite i Općini Vidovec bez naknade dostavljati podatke potrebne za izradu Procjene rizika od velikih nesreća i Plana djelovanja civilne zaštite.

*Rok*: kontinuirano tijekom 2025. godine.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), određena je Udruga branitelja i veterana Domovinskog rata Općine Vidovec kao udruga građana koja svojim snagama i opremom kojom raspolaže od značaja za sustav civilne zaštite.

Udruga ima obavezu dostaviti Općini Vidovec sljedeće: kontakt podatke o odgovornoj osobi, broj operativnih članova, podatke o raspoloživim materijalno-tehničkim sredstvima i spremnosti za operativno djelovanje.

*Rok izvršenja*: kontinuirano tijekom 2025. godine.

# EDUKACIJA STANOVNIŠTVA

Cilj: podizanje razine svijesti građana kao sudionika sustava civilne zaštite.

Katastrofe, posebno neke od njih, kao što su primjerice potres ili veće nesreće s opasnim tvarima teško su predvidljive. Iako je dio njih ipak moguće predvidjeti, sve u pravilu izazivaju teške posljedice po stanovništvo i materijalna dobra. Posljedice nesreće, u pravilu, budu daleko veće kod needuciranog i neosposobljenog stanovništva, upravo zbog nesnalaženja i neznanja. Stoga je u i narednom razdoblju potrebno posvetiti pažnju edukaciji, posebno kroz:

* edukaciju stalno spremnih snaga (vatrogastvo, HGSS, HMP, operateri koji koriste opasne tvari),
* edukaciju Stožera civilne zaštite,
* edukaciju članova udruga građana koje su od značaja za sustav civilne zaštite,
* edukaciju građana, posebno najmlađih, putem subjekata koji se u sustavu civilne zaštite bave civilnom zaštitom (vatrogastvo, HGSS, HMP, ZZJZ),
* informiranja građana putem sredstava javnog informiranja.

Dan civilne zaštite, Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika sustava civilne zaštite.

*Nositelj*: Stožer civilne zaštite Općine Vidovec

*Izvršitelj*: Općina Vidovec

*Rok*: tijekom 2025. godine

# SUSTAV UZBUNJIVANJA GRAĐANA

Cilj: uspostava sustava uzbunjivanja.

U organizaciji civilne zaštite na području Općine Vidovec, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Općine Vidovec.

Izvršitelji: Operateri (vlasnici objekata s opasnim tvarima), MUP, VZO Vidovec i Općina Vidovec.

# FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite.

Sukladno *Zakonu*, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u Proračunu Općine Vidovec za 2025. godinu, u skladu s ostalim posebnim propisima, implementirat će se sljedeće stavke:

**Tablica 3. Financijska sredstva predviđena za provođenja zadaća civilne zaštite za trogodišnje razdoblje**

| **NOSITELJ KORIŠTENJA FINANCIJSKIH SREDSTAVA IZ PRORAČUNA** | **VISINA PLANIRANIH SREDSTAVA ZA 2025. GODINU S PROJEKCIJOM ZA 2025. I 2026. GODINU** | | |
| --- | --- | --- | --- |
| **2025.** | **2026.** | **2027.** |
| VZO Vidovec | 53.000,00 EUR | 53.000,00 EUR | 53.000,00 EUR |
| GDCK Varaždin | 11.250,00 EUR | 11.250,00 EUR | 11.250,00 EUR |
| HGSS – Stanica Varaždin | 530,00 EUR | 530,00 EUR | 530,00 EUR |
| Udruge | 1.300,00 EUR | 1.300,00 EUR | 1.300,00 EUR |
| Civilna zaštita | 1.000,00 EUR | 1.000,00 EUR | 1.000,00 EUR |
| **UKUPNO** | 67.780,00 EUR | 67.780,00 EUR | 67.780,00 EUR |

# SURADNJA NA PODRUČJU CIVILNE ZAŠTITE

Cilj: razmjenom iskustava, podataka, znanja i vještina s odgovarajućim institucijama postići podizanje razine sigurnosti civilnog stanovništva, imovine te eko-sustava.

U okviru Općine Vidovec i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnom uredom civilne zaštite Varaždin s ciljem jačanja i usavršavanja operativnih i drugih snaga sustava civilne zaštite na području Općine Vidovec.

1. **ZAKLJUČAK**

Donošenjem Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Vidovec

U 2025. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Vidovec i to posebice sljedećim aktivnostima:

* Izrada Procjene rizika od velikih nesreća i Plana djelovanja civilne zaštite
* Izrada operativnih planova civilne zaštite za pravne osobe od interesa za sustav civilne zaštite
* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

**OPĆINSKO VIJEĆE OPĆINE VIDOVEC**

Predsjednik Općinskog vijeća